REGULAMENT 

PRIVIND PUBLICITATEA STRADALĂ ÎN MUNICIPIUL TIMIŞOARA

Acest regulament stabileşte modul de autorizare a activităţilor de publicitate stradală şi a mijloacelor folosite în cadrul activităţilor de publicitate stradală (mijloace numite în continuare, cu un termen generic, “sisteme publicitare”) de pe teritoriul administrativ al municipiului Timişoara.

Regulamentul reprezintă un sistem unitar de norme ce vor sta la baza eliberării autorizaţiilor necesare tuturor formelor de publicitate stradală.

De regulă, amplasarea sistemelor publicitare presupune obţinerea autorizaţiei de construire, în conformitate cu Legea nr. 50/1991 republicată, modificată şi completată prin Legea nr. 453/ 2001. Cu titlu de excepţie, în anumite condiţii specificate mai jos, se acceptă amplasarea în temeiul unui acord, acelaşi cu care se autorizează şi activităţile de promovare pe termen scurt.

Activităţi de publicitate stradală poate desfăşura în Timişoara orice contribuabil, persoană fizică sau juridică, cu condiţia respectării acestui regulament şi a plăţii taxelor aferente.

1
Definiţii

Promovare: ansamblu de activităţi şi mijloace (incluzând publicitatea, reclama, organizarea de evenimente, distribuirea de mostre etc.) prin care se încearcă crearea unui avantaj de piaţă pentru un produs, serviciu sau idee.

Publicitate: totalitatea modalităţilor şi instrumentelor specifice utilizate pentru a facilita cunoaşterea şi aprecierea de către consumatori a anumitor produse şi servicii care fac obiectul vânzării sau pentru a informa publicul asupra unor evenimente, a sediilor unor persoane juridice, a destinaţiei unor spaţii etc.

Reclamă: activitate cu rolul de a atenţiona sau convinge publicul de calitatea unui serviciu, produs sau idei.

Sistem publicitar: structură (poate fi o construcţie provizorie sau o confecţie dintr-un material nealterabil) ce serveşte drept suport pentru mesaje publicitare.

Firmă: construcţie provizorie conţinând texte şi elemente grafice prin care un comerciant se identifică şi comunică potenţialei clientele locul de desfăşurare a activităţii sale.

2
Clasificare

Pentru scopurile acestui regulament, în clasificarea sistemelor publicitare s-au folosit două criterii de clasificare:

A.
în funcţie de modalitatea autorizării,

B.
în funcţie de forma de proprietate pe care se află amplasate sistemele publicitare.

A.
Există două modalităţi de autorizare a sistemelor publicitare:

1.
cu autorizaţie de construire,

2.
cu acord pentru activităţi promoţionale.

B.
În funcţie de forma de proprietate pe care se află amplasate, sistemele publicitare pot fi:

1.
amplasate pe domeniu privat,

2.
amplasate pe domeniul public sau privat al Consiliului Local Timişoara (C.L.T.).

3
Proceduri de autorizare

Reguli generale:

În cazul tuturor sistemelor publicitare, indiferent de modul de autorizare, se vor respecta normele stabilite prin Regulamentul Local de Urbanism al Municipiului Timişoara.

Odată cu fiecare autorizaţie sau acord eliberate pentru sisteme publicitare, Primăria va înmâna beneficiarului un autocolant conţinând însemnele C.L.T. şi numărul autorizaţiei, care să ateste legalitatea amplasării. Este obligaţia beneficiarului autorizaţiei de construire să lipească autocolantul la vedere pe sistemul publicitar. Costul autocolantului este suportat de beneficiar. 

3.1
Autorizaţia de construire

Procedura de autorizare este cea prevăzută de legislaţia în vigoare (Legea nr. 50/1991 republicată, modificată şi completată prin Legea nr. 453/ 2001), iar metodologia de autorizare este specificată în Anexa 1 a acestui regulament.

Obligaţii:


Toate sistemele publicitare care necesită autorizaţie de construire şi au o suprafaţă mai mare de 1 m2 per faţă de expunere vor fi fie luminoase, fie iluminate cu sursă proprie de lumină.


Proprietarii sistemelor publicitare au obligaţia de a dezafecta/neutraliza sau de a acoperi cu o folie albă suprafeţele de expunere a mesajului publicitar dacă timp de mai mult de 15 zile de la expirarea unui mesaj publicitar sau a contractului de publicitate nu au mesaje publicitare noi pe care să le afişeze.


Sistemele publicitare din intersecţii şi din apropierea acestora vor fi montate în aşa fel încât să nu acopere semnele de circulaţie sau să obtureze vizibilitatea în intersecţie.

Sistemele publicitare autorizate anterior intrării în vigoare a acestui regulament vor rămâne amplasate în condiţiile autorizaţiilor de construire iniţiale.

3.1.1
Sisteme publicitare amplasate pe domeniu privat sau pe structuri de susţinere private


Înălţimea minimă de la care se poate amplasa un sistem publicitar pe faţada unui imobil este de 2,50 m de la nivelul terenului. Grosimea sistemelor publicitare poziţionate paralel cu faţada nu va fi mai mare de 0,25 m.


Suprafaţa sistemelor publicitare montate pe stâlpi ai regiei de transport local sau ai societăţii de distribuire a energiei electrice nu va depăşi 1 m2. Ele vor fi poziţionate la o înălţime de minimum 4,50 m de la cota terenului dacă, fie şi în parte, se află deasupra carosabilului.

3.1.2
Sisteme publicitare amplasate pe domeniul public sau privat al statului


Dreptul de a amplasa sisteme publicitare pe domeniul public sau privat al C.L.T. se va acorda numai în urma unor licitaţii publice.


Excepţie de la adjudecarea prin licitaţie publică fac sistemele publicitare instalate pe suporţi proprii situaţi la locul exercitării unei activităţi, la o distanţă nu mai mare de 15 m faţă de acel loc. În cazul acesta se va proceda la închirierea directă, în condiţiile legii, a amplasamentelor de către administratorul domeniului public.


Contribuabilul care îşi va adjudeca o licitaţie publică va avea obligaţia de a încheia un contract de închiriere cu C.L.T. Dacă sistemul său publicitar include consumatori de energie electrică, iar conectarea se face la reţeaua de iluminat stradal, va încheia şi un contract de furnizare a energiei electrice cu C.L.T. Cópii ale acestor contracte trebuie incluse în documentaţia de autorizare.


Contribuabilul care montează sau demontează un sistem publicitar pe domeniul public sau privat al statului este obligat să aducă suportul şi mediul înconjurător în starea de dinainte de montare/demontare în răstimp de 3 zile de la montare/demontare.


În cazul sistemelor publicitare de tip panou, înălţimea minimă la care se va afla partea inferioară a panoului este de 3,50 m, măsurată de la cota terenului amenajat sau a trotuarului.

3.2
Acordul pentru activităţi promoţionale

Acelaşi tip de acord pentru activităţi promoţionale (Anexa 2) se va elibera atât pentru activităţile de promovare pe termen scurt care folosesc domeniul public sau privat, cât şi pentru sistemele publicitare folosite ca purtător de mesaj în cadrul unor campanii publicitare pe termen scurt. 

Pentru a putea obţine acordul pentru activităţi promoţionale, sistemele publicitare folosite ca purtător de mesaj în cadrul unor campanii publicitare pe termen scurt trebuie să îndeplinească următoarele condiţii, cumulativ:


să fie folosite ca purtător de mesaj în cadrul unor activităţi de promovare cu o durată de maximum 90 de zile,


să poată fi demontate în decursul a 24 de ore (în ultima zi de valabilitate a acordului sau mai devreme), 


suportul şi mediul înconjurător să poată fi aduse la starea de dinainte de amplasarea sistemului până în ultima zi de valabilitate a acordului, inclusiv.

Acordurile pentru activităţi promoţionale se eliberează în termen de maximum 5 zile lucrătoare de la depunerea cererii şi a documentaţiei complete. Durata maximă de valabilitate a unui acord este de 30 de zile. Acordurile pentru activităţi promoţionale se pot prelungi de două ori, pentru perioade de câte maximum 30 de zile.

Conţinutul documentaţiei necesare obţinerii acordului pentru activităţi promoţionale este specificat în Anexa 3. Documentaţia va fi însoţită de o cerere tip ce trebuie completată de beneficiar (Formularul P.2). 

Documentaţia necesară prelungirii acordului pentru activităţi promoţionale constă dintr-o cerere tip (Formularul P.2), completată de beneficiar, şi o copie după acordul iniţial.

4
Taxe

Taxele pentru folosirea sistemelor publicitare stradale sunt stabilite în conformitate cu Ordonanţa Guvernului nr. 36/30.01.2002 privind impozitele şi taxele locale. 

Valoarea acestor taxe se stabileşte anual, prin Hotărâre a C.L.T.

Pentru sistemele publicitare amplasate pe domeniu privat sau pe structuri de susţinere private, beneficiarii vor plăti taxa de reclamă (fie taxa pentru serviciul de reclamă şi publicitate, stabilită în cotă procentuală din valoarea contractului de publicitate, fie taxa pentru folosirea mijloacelor de publicitate prin afişaj, panouri sau alte asemenea mijloace, stabilită în sumă fixă, funcţie de dimensiunea afişului, panoului etc.). 

Pentru sistemele publicitare amplasate pe domeniul public sau privat al municipiului Timişoara se plăteşte în plus concesiunea stabilită prin contractul cu C.L.T., în urma licitaţiei publice.

5
Contravenţii şi sancţiuni

Nerespectarea prezentului regulament atrage după sine răspunderea materială, disciplinară sau contravenţională, după caz.

Constituie contravenţii, conform acestui regulament, şi se sancţionează cu amendă contravenţională, după cum urmează:

	Nr. crt.
	Contravenţia
	Cuantumul amenzii

	
	
	Minim (lei)Maxim (lei)

	1.
	Neîntreţinerea sistemelor publicitare
	10.000.00015.000.000

	2.
	Nerefacerea suportului de mesaj publicitar din cadrul sistemului publicitar, dacă acesta a fost afectat de operaţiunile de montare, demontare sau de intervenţii
	10.000.00015.000.000

	3.
	Nedezafectarea sau neacoperirea suprafeţelor de expunere a mesajului publicitar cu folie albă dacă timp de mai mult de 15 zile de la expirarea unui mesaj publicitar sau a contractului de publicitate nu au fost afişate mesaje publicitare noi
	10.000.00015.000.000

	4.
	Nerespectarea obligaţiei de a lipi la vedere pe sistemul publicitar autocolantul conţinând însemnele C.L.T. şi numărul autorizaţiei
	10.000.00015.000.000


Constatarea contravenţiilor şi sancţionările în conformitate cu prezentul regulament vor fi operate de către:


primar şi împuterniciţii acestuia,


poliţie,


alte organe abilitate, potrivit legii.

6
Anexe

Anexa 1

Metodologia de autorizare

Obţinerea autorizaţiei de construire va fi precedată de obţinerea certificatului de urbanism, acesta fiind actul de informare prin care primarul face cunoscute solicitantului cerinţele ce trebuie îndeplinite şi lista cuprinzând avizele şi acordurile necesare în vederea obţinerii autorizării. 

Pentru obţinerea certificatului de urbanism beneficiarul (solicitantul) va depune la Centrul de Informare pentru Cetăţeni al P.M.T. următoarele:

-
cerere tip pentru emiterea certificatului de urbanism (Formularul F.1), completată cu elementele de identificare ale beneficiarului şi imobilului, cu precizarea scopului solicitării actului;

-
plan de situaţie, la scara 1:500, şi plan de încadrare în zonă, la scara 1:5.000, ambele elaborate pe suport topografic şi eliberate de P.M.T., pe care va fi marcat vizibil locul de amplasare a sistemului publicitar;

-
documentul de plată a taxei pentru eliberarea certificatului de urbanism (în copie).

Planurile de situaţie şi cele de încadrare în zonă se vor obţine în urma depunerii unei cereri tip (Formularul P.1) la Centrul de Informare pentru Cetăţeni al P.M.T.

Documentaţia pentru emiterea autorizaţiei de construire va fi întocmită în două exemplare cuprinzând următoarele documente:

-
cerere tip pentru emiterea autorizaţiei de construire (Formularul F.9), completată cu elementele de identificare şi datele tehnice conform proiectului pentru autorizarea executării lucrărilor de construire;

-
certificatul de urbanism (în copie);

-
proiectul pentru autorizarea executării lucrărilor de construire întocmit de un proiectant autorizat;

-
documentul de plată a taxei pentru eliberarea autorizaţiei de construire;

-
documentele, avizele şi acordurile solicitate prin certificatul de urbanism.

Anexa 2

Acord pentru activităţi promoţionale (model)

Anexa 3

Conţinutul documentaţiei necesare obţinerii acordului pentru activităţi promoţionale

Pentru obţinerea acordului pentru activităţi promoţionale, beneficiarul (solicitantul) va depune la Centrul de Informare pentru Cetăţeni al P.M.T. următoarele:

-
cerere tip (formularul P.2) completată de beneficiar;

-
certificatul de înmatriculare şi codul fiscal al firmei beneficiare (în copie);

-
plan de situaţie, la scara 1:500, eliberat de P.M.T.;

-
schiţa sistemului publicitar, cu mesajul publicitar aferent (numai dacă acordul vizează şi unul sau mai multe sisteme publicitare folosite ca purtător de mesaj în cadrul unor activităţi de promovare pe termen scurt);

-
acordul proprietarilor suportului pe care va fi montat sistemul publicitar (numai dacă acordul vizează şi unul sau mai multe sisteme publicitare folosite ca purtător de mesaj în cadrul unor activităţi de promovare pe termen scurt);

-
acordul societăţii de salubrizare (dacă este cazul);

-
dovada că s-a plătit taxa de acord pentru activităţi promoţionale (chitanţă în copie);

-
copie după documentul de plată a taxei de reclamă (fie a taxei pentru serviciul de reclamă şi publicitate, stabilită în cotă procentuală din valoarea contractului de publicitate, fie a taxei pentru folosirea mijloacelor de publicitate prin afişaj, panouri sau alte asemenea mijloace, stabilită în sumă fixă, funcţie de dimensiunea afişului, panoului etc.);

-
copie după documentul de plată a taxei de ocupare a domeniului public (numai dacă acordul vizează o activitate de promovare care se desfăşoară pe domeniul public sau privat al C.L.T.)

Formularul P.1

Cerere pentru plan de situaţie şi plan de încadrare în zonă

Formularul P.2

Cerere pentru acordul pentru activităţi promoţionale

CONSILIUL  LOCAL  AL  MUNICIPIULUI  TIMISOARA

     APROBAT

DIRECTIA  URBANISM






       PRIMAR

SERVICIUL  PUBLIC  URBANISM  COMERCIAL

NR……………………………………………………

       Dr.Ing.Gheorghe  Ciuhandu

REFERAT


Avand  in  vedere  ca  “ Legea  nr.453/2001 pentru  modificarea  si  completarea  Legii  nr.50/1991 , privind  autorizarea  executarii  lucrarilor  de  constructii  si  unele  masuri  pentru  realizarea  locuintelor “, ofera  cadrul  legislativ  prin  care  se  gestioneaza  publicitatea  stradala  pe  teritoriul  Romaniei , este  necesar  ca  autoritatea  publica  locala  sa  isi  alcatuiasca  un  regulament  propriu  de  gestionare  a  acesteia  incat  sa  se  asigure  un  flux  echilibrat  al  avizelor  si  autorizatiilor  si  sa se  asigure  venituri   continue   la   bugetul  local .


In  conformitate  cu   Conceptul   Strategic  al  zonei  Timisoara  , Primaria  are  ca  obiective  majore  gestionarea  si  solutionarea  eficienta  a  cererilor  solicitantilor  , crearea  atractivitatii  locale pentru  investitiile  straine  si  nu  in  ultimul  rand  crearea  mecanismelor  eficiente  care  sa  colecteze  venituri  la  bugetul  local  in  scopul  punerii  in  practica  a  proiectelor  sale .


“Regulamentul  privind  publicitatea  stradala  in  Municipiul  Timisoara  “ , pe  care  propunem  sa  fie  adoptat   prin  modificarea  Hotararii  Consiliului  Local  nr. 274/2001 , a  fost  alcatuit  in  urma  unor  dezbateri  complexe  la  care  a  participat  Directia  Urbanism , Directia  Economica   si  membrii  Sectiunii  nr.12 a  Camerei  de  Comert  Industrie  si  Agricultura , sectiune care  cuprinde  30  de  firme  in  domeniu  


Totodata  propunem  abrogarea  Hotararilor  de  Consiliu  Local  nr.66/1998 si  HCL  nr.88/1997  si  orce  prevederi  din  hotararile  Consiliului  Local  Timisoara care  contravin  prezentului  regulament .

